作者：冯取洽
词牌/韵律：贺新郎

paragraphs: 二老交相访。
正不妨、勃窣媻姗，舍车而杖。
忆在蓉村新雨过，门外春流浩荡。
中有个、列仙臞相。
把酒论诗饶胜韵，更柳边、花底同心赏。
临别句，几回唱。
忽传风驭来溪上。
遣儿曹、策马郊迎，老怀欣畅。
争讶金华佳父子，飞下蓬莱崑阆。
有四士、追随仙仗。
我爱君如何次道，便令人、直欲倾家酿。
歌妙曲，郑声放。